**OŠ fra Kaje Adžića Pleternica**

KLASA: 007-04/23-02/3

URBROJ: 2177-29-01-23-1

Pleternica, 21.6.2023.

Na temelju članka 47. Statuta OŠ fra Kaje Adžića Pleternica, Predsjednica ŠO OŠ fra Kaje Adžića Pleternica saziva 21.sjednicu Školskog odbora OŠ fra Kaje Adžića Pleternica koja će se održati elektronskim putem

**DNEVNI RED**

1. Prihvaćanje zapisnika s 20.sjednice ŠO
2. Rebalans Financijskog plana 2023
3. Pravilnik o radu

Pozivaju se članovi ŠO da prouče materijale koji se nalaze u privitku ovoga poziva te da se do 26.6.2023. do 15;00 sati, upućivanjem elektronske pošte na adresu skola@os-frakajeadzica-pleternica.skole.hr, očituju na sljedeća pitanja:

**Ad.1.) Prihvaćate li zapisnik s 20.sjednice ŠO? (u prilogu)**

**Ad.2.) Usvajate li Rebalans financijskog plana za 2023? (u prilogu)**

**Ad.3.) Prihvaćate li novi Pravilnik o radu OŠ fra Kaje Adžića Pleternica**

Predsjednica ŠO:

Marijana Škvorc, dipl.ing.

*Obrazloženje*

**Ad.2.)**

Na inicijativu osnivača Požeško-slavonske županije, te na temelju Upute za izradu Prijedloga I. izmjene i dopune Proračuna i financijskih planova proračunskih korisnika Požeško-slavonske županije za 2023.g. izradili smo I. izmjenu Financijskog plana za 2023. (rebalans). Odobreno nam je povećanje limita za izvore 431 i 52 za metodološki (preneseni) manjak iz 2022. godine, te smo u Izmjenu plana uvrstili preneseni višak/manjak iz prethodne, 2022.godine. U obzir su uzeti postojeći podaci dosadašnjeg ostvarenja financijskog plana, te su na temelju podataka usklađeni prihodi odnosno rashodi. Uključene su Odluka o izmjeni i dopuni Odluke o Operativnom planu rashoda za materijal, dijelove i usluge tekućeg i investicijskog održavanja osnovnog i srednjeg školstva i učeničkih domova Požeško-slavonske županije u 2023. godini, Odluka o izmjeni i dopuni Odluke o Operativnom planu rashoda za nabavu proizvedene dugotrajne imovine i dodatna ulaganja na nefinancijsko imovini osnovnog i srednjeg školstva i učeničkih domova Požeško-slavonske županije u 2023. godini, Odluka o kriterijima i načinu dodjele sredstava radi opskrbe školskih ustanova i skloništa za žene žrtve nasilja besplatnim zalihama menstrualnih higijenskih potrepština.

***Plan prihoda i rashoda***

Izvorni plan prihoda i rashoda (s procijenjenim viškom za 2022.g.) iznosio je 2.692.758,80 €, a nakon I. Izmjene plana (rebalansa) iznosi 3.327.326,80 €.

Plan se rebalansom povećao za 634.568,00 €, odnosno za 18,87 % u odnosu na izvorni plan.

***Izvor financiranja 111 OPĆI PRIHODI I PRIMICI - PSŽ***

Na izvoru 111 povećan je Plan za 7.010,00 EUR-a koji se odnose na topli obrok za pomoćnike u nastavi. Izvorni plan bio je 7.431,80 EUR-a sada iznosi 14.441,80 €

***Izvor financiranja 32 VLASTITI PRIHODI – PK***

Plan prihoda za 2023. iznosio je 9.340,00 € te se ovim Izmjenama povećava za preneseni višak sredstava u iznosu 13.518,07€ Izmjenama plana iznos vlastitih sredstava iznos 22.858,07 € . Navedeni iznos viška prenesenih sredstava planira se u Izmjenama rashoda za pokriće materijalnih rashoda, te rashoda za nabavu nove nefinancijske imovine.

***Izvor financiranja 42 PRIHODI ZA POSEBNE NAMJENE***

 Na izvoru 42 smanjen je iznos prihoda i rashoda za 17.161,80 € te sada iznosi 10.038,20 €. Smanjenje na ovom izvoru je iz razloga što se školska kuhinja od 1.1.2023. financira sredstvima iz Državnog proračuna (izvor 53), a ne participacijom roditelja. Na ovom izvoru je ostalo financiranje aktivnosti Produženog boravka.

***Izvor financiranja 431 DECENTRALIZACIJA***

Prema Odluci Županije o Operativnom planu rashoda za materijal, dijelove i usluge tekućeg i investicijskog održavanja u 2023.g. odobrena su nam sredstva za tekuće i investicijsko održavanje u iznosu 25.942 €.

Planirana i odobrena sredstva za investicijsko održavanje odnosi se na slijedeće:

|  |  |
| --- | --- |
| * Uređenje dvorišta u PŠ Koprivnica, izrada armirano-betonske podloge, klupa, stolova i dječjeg igrališta
 | 6.636,14 |
| * Zamjena rasvjetnih tijela u 13 učionica, demontaža i zbrinjavanje klasičnih rasvjetnih tijela, postavljanje led panel rasvjete
 | 14.992,37 |
| * Zamjena razbijenih stakala u velikoj školskoj sportskoj dvorani
 | 4.313,49 |

Planirana i odobrena sredstva za nabavku proizveden dugotrajne imovine u iznosu 68.830,48 € a odnosi se na slijedeće:

|  |  |
| --- | --- |
| * Nabavka knjiga za školsku knjižnicu
 | 1.000,00 |
| * Sufinanciranje projekta korištenja obnovljivih izvora energije
 | 65.209,04 |
| * Nabava stroja za miješanje mesa
 | 2.621,44 |

 Financijski plan prije izmjena na je iznosio 213.300,00 € dok novi plan iznosi 319.065,89 €. u koji je uključeno i pokriće metodološkog manjka iz 2022.g. u iznosu 10.993,41 €.

***Izvor financiranja 52 POMOĆI EU - PSŽ***

Promjene u planu na izvoru 52 iz kojeg se financiraju projekti sufinancirani sredstvima je izvorni Plan prihoda umanjen . Plan prihoda je iznosio 103.372,00 €, te je ovim rebalansom iznos umanjen za 30.517,68 €. Izvor 52 se umanjuje za planirani iznos za provođenje projekta Obrazujmo se zajedno faza VII jer se za navedeni projekt mijenja izvor financiranja 56 POMOĆU EU PSŽ-PK Preneseni manjak prihoda iz 2022.g. iznosi 8.309,96 € a odnosi se na plaće pomoćnika u nastavi za 12.2022.g.

***Izvor financiranja 53 POMOĆI – PK***

Povećava se stavka prihoda za tekuće pomoći proračunskim korisnicima u iznosu 528.594,06 € za pokriće metodološkog manjka koji čine materijalna prava zaposlenika za 11. i 12. mjesec 2022. Izvorni plan je iznosio u 2.304.065,00 €, a sa uključenim navedenim pokrićem za manjak iznosi 2.832.659,06 €. Navedeno povećanje se odnosi na sufinanciranje Projekta za korištenje obnovljivih izvora energije u iznosu 31.156,02 €, povećanje na plaćama zaposlenika u iznosu 387.438,04 € zbog povećanja osnovice plaće, te povećanja koeficijenta pomoćno-tehničkom i administrativnom osoblju. U plan je uključeno i financiranje prehrane učenika u iznosu od 110.000,00 €

 ***Izvor financiranja 54 POMOĆI EU – PK***

Na izvoru 54 nema značajnijih odstupanja. Na izvoru 54 je financiranje dva projekta Erasmus +. Korigiran je iznos planirane stavke prenesenog viška za 2.544,24 € manje. Preneseni višak u Planu za 2023. godinu iznosio je 10.200,00 € nakon izmjene iznosi 7.655,76 €.

***Izvor financiranja 56 POMOĆI EU PSŽ – PK***

Ovim Izmjenama i dopunama Financijskog plana unesen je ovaj izvor financiranja za financiranje plaće pomoćnika u nastavi Obrazujmo se zajedno faza VII i iznosi 35.385,00 €

***Izvor financiranja 62 DONACIJE***

Na izvoru 62 nema značajnijih odstupanja. U Izmjene je uključen preneseni višak u iznosu 53,03 €, te je raspoređen i Izmjeni plana rashoda.

**Ad.3.)**

Novi Pravilnik o radu donesen je zbog Zakona o izmjenama i dopunama Zakona o radu (Narodne novine broj 151/22). (u prilogu)